
	1.
	Noteikumu konsolidētā versija
10. Iesniegumam pievieno plānotā laukuma izvēles pamatojumu, shēmu un plānu elektroniskā veidā, norādot laukuma elipsoidālās (ģeogrāfiskās) koordinātas 1984. gada Pasaules Ģeodēziskajā koordinātu sistēmā (WGS84) (turpmāk – koordinātas), laukuma platību, attālumu līdz krastam un tā atrašanās vietu (shematiski) attiecībā pret jūras vai sauszemes teritoriju, kas saskaņots ar valsts akciju sabiedrību "Latvijas Jūras administrācija" (turpmāk – Latvijas Jūras administrācija) no kuģošanas drošības viedokļa, kā arī šo noteikumu 11. punktā minēto informāciju.
	Priekšlikums
Pamatojoties uz Latvijas Republikas Uzņēmumu reģistra 2020. gada 23. decembra lēmumu Nr. 6-12/128017 “Par reorganizācijas ierakstīšanu komercreģistrā”, ir mainījies Latvijas Jūras administrācijas nosaukums no valsts akciju sabiedrība “Latvijas Jūras administrācija” uz valsts sabiedrība ar ierobežotu atbildību “Latvijas Jūras administrācija”. Ņemot vērā minēto, lūdzam aizstāt noteikumu projekta 10. punktā vārdus "valsts akciju sabiedrība “Latvijas Jūras administrācija”" ar vārdiem "valsts sabiedrība ar ierobežotu atbildību “Latvijas Jūras administrācija”".
Piedāvātā redakcija
10. Iesniegumam pievieno plānotā laukuma izvēles pamatojumu, shēmu un plānu elektroniskā veidā, norādot laukuma elipsoidālās (ģeogrāfiskās) koordinātas 1984. gada Pasaules Ģeodēziskajā koordinātu sistēmā (WGS84) (turpmāk – koordinātas), laukuma platību, attālumu līdz krastam un tā atrašanās vietu (shematiski) attiecībā pret jūras vai sauszemes teritoriju, kas saskaņots ar valsts sabiedrību ar ierobežotu atbildību "Latvijas Jūras administrācija" (turpmāk – Latvijas Jūras administrācija) no kuģošanas drošības viedokļa, kā arī šo noteikumu 11. punktā minēto informāciju.

	2.
	Noteikumu konsolidētā versija
14. Konkursa komisijas sastāvu apstiprina Ministru kabinets. Konkursa komisijā iekļauj vismaz vienu pārstāvi no Aizsardzības ministrijas, Ekonomikas ministrijas, Klimata un enerģētikas ministrijas, Satiksmes, ministrijas, Vides aizsardzības un reģionālās attīstības ministrijas, Zemkopības ministrijas, Iekšlietu ministrijas, ja nepieciešams, pieaicinot pārstāvjus no citām institūcijām ar padomdevēja tiesībām.
	Priekšlikums
Lūdzam noteikumu projekta 14. punktā novērst tehnisku neprecizitāti, svītrojot komatu starp vārdiem "Satiksmes" un "ministrijas". 

